Star Realms - Brætspil - papskubber.dk
Kæmp om magten i galaksen og tvær din modstander ud. Opbyg det bedste deck med de fedeste synergier og kom ud som hersker over galaksen. Er du smart og snu nok til at udmanøvrere din modstander? Får du købt det rigtige, eller vil et fejlkøb koste dig sejren? I dette deckbuilding krigspil går det ud på at få mest muligt ud af få ressourcer.
2 - 2 spillere
Find forhandlere af Star Realms
af Rasmus Ragnvald d. 5. november 2015
Star Realms er et rumskibs kampspil for to spillere, hvor det går ud på at få bygget den bedste flåde og udrydde sin modstander. I Star Realms starter begge spillere med to ens bunker af kort og skal nu købe nye rumskibe og rumstation fra et fælles marked. Køb rigtigt og vind magten i galaksen.
Der er fire fraktioner i spillet, som hver har sine styrker og synergier. De fire fraktioner er Blob, Trads, Star Empire og Machine Cult. Hvis du får købt rigtigt, kan deres synergier sikre dig sejren.
Her ses nogle af kortene i spillet
Opsætning af spillet
Hver spiller tager et ‘start deck’ bestående af 10 kort samt 50 liv.
Spillets forløb
Den spiller som starter, trækker tre kort fra sin bunke af kort. Den anden spiller trækker fem kort.
Hver spillers tur består af tre faser:
Hovedfasen
Oprydningsfase
Træk nye kort
I hovedfasen kan du gøre følgende handlinger i valgfri rækkefølge:
Spil kort fra din hånd
Brug kort egenskaber
Køb nye skibe og baser
Angrib din modstander
Når du spiller et rumskib eller en base fra hånden, aktiverer du kortets primære egenskab med det samme. Det kan være skade til modstanderen, liv til dig selv eller penge til at købe nye skibe og baser for.
Her ses to skibe. Begge har en primær egenskab og en ekstra egenskab. Ved det blå skib får man alle tre ting, dvs. fire liv, giver fem skade og trækker to kort.
Når du køber nye kort komme disse i din ‘discardbunke’.
Ud over den primære egenskab kan der være ekstra egenskaber ved kortet, som aktiveres ved at spille kort fra samme fraktion eller smide kortet væk.
Der er to typer kort – skibe og baser. Skibe discardes efter hver tur. Kun baser får lov at overleve. Baser kan virke som skjold. De baser, der er mærket som ‘outpost’, skal ødelægges, før du selv tager skade. Når en base tager skade, så den ødelægges, lægges den i din discardbunke.
Her ses to baser, den ene er en outpost, som skal ødelægges, før man kan skade modstaderen. Begge baser har egenskaber, som kan bruges hver tur. Fra den blå base kan man få enten to liv eller to penge, ved at trashe basen kan man give fem i skade.
Oprydningfase
Når du har spillet alle dine kort og ikke vil mere, smider du alle skibe, du har spillet og ikke spillede kort fra hånden i discardbunken. Det eneste, der overlever, er de baser, du har spillet.
Træk op til fem kort. Er der ikke nok kort i dit deck blandes discardbunken.
Spillets afslutning
Den spiller, der får sin modstanderen ned på 0 liv, vinder spillet og kan herske over galaksen. Lige indtil en ny udfordre kommer og tager kampen op.
Mulighed for mere end to spillere
Spillet giver mulighed for at spille med end to spillere. Det er regler for tre, fire og seks spillere. Nogle af disse kræver dog to spil, eller at man køber nogle af de mange udvidelser, der er udgivet.
Vurdering af Star Realms
Rasmus Ragnvald mener ...
Star Realms er et hurtigt deckbuilding spil og hvert spil handler om at få det bedste ud af markedet. Da der i hver tur kun er et begrænset antal kort til salg, er det op til den enkelte at træffe de rigtige valg og få opbygge det deck, som har de bedste synergier. Der er stor genspilsværdi i spillet da to spil sjældent er enes. Der skal hele tiden træffes vigtige beslutninger, og man står tit svære dilemmaer.
Jeg kan rigtig godt lide spillet. At det kun tager 20 minutter at spille, gør det til er godt fyldspil mellem to andre spil, eller man kan tage 2-3 hurtige spil.
Den ulige kamp mellem Imperiet og rebellerne kommer til live på spisebordet hvor rebellerne prøver at skaffe opbakning til at styrte emperiet i grus – mens Imperiet sender kæmpe hære og små probe droids ud til fjerne planeter for at finde rebellernes skjulte base.
Rummets uendelige bønnemarker ligger klar til at blive høstet i Space beans, og kunsten er selvfølgelig at blive den spiller, der høster flest bønner. Space Beans er et hurtigt filler-spil, der er nemt at lære.
Deckscape: Test Time
Professor Thyme har kaldt jer, hans bedste og mest lovende elever, til sit laboratorium for at vise sin nyeste opfindelse frem – og for at teste jer. Kan I løse alle gåderne og slippe ud, inden tiden er gået?
I Colony skal I opbygge levedygtige kolonier ved hjælp af terninger og kort. Spillet er strategisk, men også hurtigt og enkelt at spille.
Kommentarer til Star Realms
Spirit Island: Branch and Claw
Meeple Circus: The Wild Animal & Aerial Show
Good Clean Family Entertainment You Can Trust
Har du en god spil-idé? Så vil Ravensburger gerne se den!
Opgør med stereotypen af orkere
Vinderen af 'Kinderspiel des Jahres' er fundet
Spændende nyheder til gådehungrende Star Wars fans
Origins Online - Aflyst
Så er der nye måder at dø i rummet på